Deretter faller tilværelsen sammen for Ben. Han tvinges til å fortelle Elaine om sitt forhold til hennes mor, og Elaine slår opp. Ben forhindres fra å møte Elaine og hun forlover seg med en mann som foreldrene hennes aksepterer. Men siden Ben, med en viss rett, er overbevist om at Elaine fremdeles elsker ham, har han fått et mål som han forfølger, til tross for alle de vanskelighetene Mrs. Robinson legger i veien.